|  |  |
| --- | --- |
| **1. NAPIREND** | **Ügyiratszám:** BSZ/ /2023. |

**ELŐTERJESZTÉS**

a Képviselő-testület **2023. április 13-i** rendkívüli nyilvános ülésére

|  |  |
| --- | --- |
| **Tárgy:** | **Az Öreghegyi út tulajdoni viszonyai rendezésének jóváhagyása a külterületi helyi közutak fejlesztése tárgyú pályázat megvalósítása érdekében** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző  dr. Kiss Ernő ügyvéd |

**TISZTELT KÉPVISELŐ-TESTÜLET!**

Az önkormányzat a tavalyi év elején a VP6-7.2.1.1-21 kódszámú felhívás alapján a Vidékfejlesztési Program keretében a 1132/5901/11/14/2021. sz. támogatói okirat alapján **132.773.937 Ft összegű,** 95 %-os intenzitású támogatásban részesült, amely támogatást az alábbi külterületi utak felújítására köteles fordítani:

* Árpád utca (027, 033/11, 026/17 hrsz.)
* Tűzoltó utca (051/2 hrsz.)
* Öreghegyi út (1858, 1801/1, 1871)

A projekt megvalósításának előkészítéséhez, azaz az Öreghegyi utat érintő ingatlanok tulajdonjogának megszerzéséhez a **Dr. Kiss Ügyvédi Irodát** bíztuk meg. A telekalakítási eljárások folyamatban vannak, a telekalakítás átvezetéséhez és a tulajdonjog bejegyzéséhez szükséges a képviselő-testület jóváhagyása a Balatonszepezd, zártkert **1851, 1848, 1860, 1853, 1855, 1854, 1852, 1869, 1850, 1856, és 1842** hrsz-ú ingatlanrészek tulajdonszerzésére. A tulajdonjog bejegyzése után az érintett ingatlan részek a következő megjelölést kapják: Balatonszepezd, zártkert 1851/2, 1848/2, 1860/4, 1853/2, 1855/4, 1854/2, 1852/2, 1869/2, 1850/2, 1856/2 és 1842/2 hrsz.

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjen.

|  |  |
| --- | --- |
|  | **HATÁROZATI JAVASLAT**  Balatonszepezd Község Önkormányzatának Képviselő-testülete a Vidékfejlesztési Program keretében a 1132/5901/11/14/2021. sz. támogatói okirat alapján megvalósítandó „Külterületi helyi közutak fejlesztése” céljából a Balatonszepezd, zártkert, Öreghegyi út 1851, 1848, 1860, 1853, 1855, 1854, 1852, 1869, 1850, 1856, és 1842hrsz-ú ingatlanrészek vonatkozásában az önkormányzat tulajdonszerzését **jóváhagyja**.  A szükséges forrást a 2023. évi költségvetésről szóló önkormányzati rendelet terhére biztosítja.  **Határidő:** azonnal  **Felelős:** polgármester |

Balatonszepezd, 2023. április 13.

|  |  |
| --- | --- |
|  | **Bíró Imre**  polgármester |